Sarajevska berza

Sarajevska berza (berza vrijednosnih papira d.d. - SASE) je berza koja djeluje u bosanskohercegovačkom glavnom gradu Sarajevu. Osnovana je 13. septembra 2001. godine kao dioničko društvo od strane osam brokerskih kuća. Uz Banjalučku berzu jedina je takva institucija u državi.
Prva aukcija na ovoj berzi održana je 12. aprila 2002. godine.

 Historijat 
Berza je osnovana 13. septembra 2001. a prva aukcija je održana 12. aprila 2002. 28. aprila 2003. prezentiran prvi berzanski indeks u državi, Bosnian Investment Funds Index (BIFX). 16. septembra postaje punopravni član Federacije euro-azijskih berzi (FEAS). Punopravnim članom Evropske federacije berzi postaje 22. novembra 2007.

 Trgovanje 
Trgovanje na Sarajevskoj berzi se odvija na kotaciji i slobodnom tržištu i to kontinuiranim i aukcijskim trgovanjem.
Kotacija se sastoji iz različitih tržišta kao što su tržišta dionicama privrednih društava, investicijskih fondova i sl. Slobodno trgovanje odvija se unutar nekoliko segmenata i podsegmenata berze.

 Struktura 

Osam brokerskih kuća koje su osnovale Sarajevsku berzu:

"BIFIM" d.d. Bihać 
"FIMA Int." d.o.o. Sarajevo 
"VGT-BROKER" d.d. Visoko 
"CENTRAL BROKER HAUSE & GROUP" d.d. Sarajevo 
"BS-BROKER" d.d. Sarajevo 
"BOND INVEST" d.o.o. Mostar 
"eBROKERS" d.o.o. Sarajevo 
"CREDOS" d.o.o. Sarajevo

Profesionalni posrednici koji su osnovali Berzu imaju status dioničara-osnivača i u svom predstavljanju, uz firmu imaju pravo koristiti pridjev "Osnivač Sarajevske berze".

Zakon o vrijednosnim papirima ("Službene novine Federacije BiH”, broj 39/98, 36/99 i 33/04)Zakon o vrijedonosnim papirima FBIH Sl.Novine FBiH 36/99Zakon o izmjenama i dopunama Zakona o registru vrijednosnih papira (Sl.Novine FBiH 33/04) definiše berzu kao «mjesto za povezivanje ponude i potražnje vrijednosnih papira i poslovanje vrijednosnim papirima, po unaprijed utvrdenim pravilima». Kroz povezivanje ponude i potražnje za vrijednosnim papirima dolazi se do kurseva (ili cijena) vrijednosnih papira kojima se trguje. Treća funkcija berze je osiguravanje informacija o ponudi i potražnji kao i o tržišnoj vrijednosti trgovanih vrijednosnih papira.

 Vanjski linkovi 
 www.sase.ba

 Reference 

*
Kategorija:Berze u Bosni i Hercegovini
Kategorija:Privreda Bosne i Hercegovine
Kategorija:Berze u Evropi
Kategorija:Sarajevo